CELEX: 32013D0031(01)
Language: el
Date: 2013-08-30 00:00:00
Title: 2014/33/ΕΕ: Απόφαση της Ευρωπαϊκής Κεντρικής Τράπεζας, της 30ής Αυγούστου 2013 , σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ (ΕΚΤ/2013/31)

21.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 16/63
            
         
      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 30ής Αυγούστου 2013
   σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ
   (ΕΚΤ/2013/31)
   (2014/33/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 47,
   Εκτιμώντας τα ακόλουθα:
   
               (1)
            
            
               Το άρθρο 47 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής «καταστατικό του ΕΣΚΤ») προβλέπει ότι οι εθνικές κεντρικές τράπεζες των κρατών μελών με παρέκκλιση (εφεξής «ΕθνΚΤ εκτός ζώνης ευρώ») δεν οφείλουν να καταβάλουν το εγγεγραμμένο τους κεφάλαιο, εκτός εάν το γενικό συμβούλιο αποφασίσει, με ειδική πλειοψηφία που αντιπροσωπεύει τουλάχιστον τα δύο τρίτα του εγγεγραμμένου κεφαλαίου της Ευρωπαϊκής Κεντρικής Τράπεζας (ΕΚΤ) και τουλάχιστον το ήμισυ των μεριδιούχων, ότι πρέπει να καταβληθεί ένα ελάχιστο ποσό ως συμβολή στις δαπάνες λειτουργίας της ΕΚΤ.
            
         
               (2)
            
            
               Το άρθρο 1 της απόφασης ΕΚΤ/2013/20, της 21ης Ιουνίου 2013, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ (1) προβλέπει ότι κάθε ΕθνΚΤ εκτός ζώνης ευρώ καταβάλλει το 3,75 % του μεριδίου της στο εγγεγραμμένο κεφάλαιο της ΕΚΤ με ισχύ από την 1η Ιουλίου 2013.
            
         
               (3)
            
            
               Η απόφαση ΕΚΤ/2013/28, της 29ης Αυγούστου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (2) προβλέπει την προσαρμογή της κλείδας κατανομής για την εγγραφή στο κεφάλαιο της ΕΚΤ (εφεξής «κλείδα κατανομής») σύμφωνα με το άρθρο 29.3 του καταστατικού του ΕΣΚΤ και θεσπίζει, με ισχύ από την 1η Ιανουαρίου 2014, τις νέες σταθμίσεις που αποδίδονται σε κάθε ΕθνΚΤ στην προσαρμοσμένη κλείδα κατανομής (εφεξής «σταθμίσεις στην κλείδα κατανομής»).
            
         
               (4)
            
            
               Από την 1η Ιανουαρίου 2014 το εγγεγραμμένο κεφάλαιο της ΕΚΤ θα ανέρχεται σε 10 825 007 069,61 ευρώ.
            
         
               (5)
            
            
               Η προσαρμοσμένη κλείδα κατανομής απαιτεί την έκδοση νέας απόφασης της ΕΚΤ, η οποία να καταργεί την απόφαση ΕΚΤ/2013/20 με ισχύ από την 1η Ιανουαρίου 2014 και να καθορίζει το ποσοστό του εγγεγραμμένου κεφαλαίου της ΕΚΤ το οποίο έχουν υποχρέωση να καταβάλουν οι ΕθνΚΤ εκτός ζώνης ευρώ με ισχύ από την 1η Ιανουαρίου 2014.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ύψος και μορφή εγγεγραμμένου και καταβεβλημένου κεφαλαίου
   Κάθε ΕθνΚΤ εκτός ζώνης ευρώ καταβάλλει το 3,75 % του μεριδίου συμμετοχής της στο εγγεγραμμένο κεφάλαιο της ΕΚΤ με ισχύ από την 1η Ιανουαρίου 2014. Λαμβανομένων υπόψη των νέων σταθμίσεων στην κλείδα κατανομής που καθορίζονται στο άρθρο 2 της απόφασης ΕΚΤ/2013/28, σε κάθε ΕθνΚΤ εκτός ζώνης ευρώ αντιστοιχεί το συνολικό ποσό εγγεγραμμένου και καταβεβλημένου κεφαλαίου που αναγράφεται παραπλεύρως της επωνυμίας της στον πίνακα που ακολουθεί:
   
               (σε ευρώ)
            
         
               ΕθνΚΤ εκτός ζώνης ευρώ
            
            
               Εγγεγραμμένο κεφάλαιο την 1η Ιανουαρίου 2014
            
            
               Καταβεβλημένο κεφάλαιο την 1η Ιανουαρίου 2014
            
         
               Българска народна банка
               (Εθνική Τράπεζα της Βουλγαρίας)
            
            
               92 986 810,73
            
            
               3 487 005,40
            
         
               Česká národní banka
            
            
               174 011 988,64
            
            
               6 525 449,57
            
         
               Danmarks Nationalbank
            
            
               161 000 330,15
            
            
               6 037 512,38
            
         
               Hrvatska narodna banka
            
            
               65 199 017,58
            
            
               2 444 963,16
            
         
               Lietuvos bankas
            
            
               44 728 929,21
            
            
               1 677 334,85
            
         
               Magyar Nemzeti Bank
            
            
               149 363 447,55
            
            
               5 601 129,28
            
         
               Narodowy Bank Polski
            
            
               554 565 112,18
            
            
               20 796 191,71
            
         
               Banca Națională a României
            
            
               281 709 983,98
            
            
               10 564 124,40
            
         
               Sveriges Riksbank
            
            
               246 041 585,69
            
            
               9 226 559,46
            
         
               Bank of England
            
            
               1 480 243 941,72
            
            
               55 509 147,81
            
         Άρθρο 2
   Αναπροσαρμογή καταβεβλημένου κεφαλαίου
   1.   Κάθε ΕθνΚΤ εκτός ζώνης ευρώ, δεδομένου ότι έχει ήδη καταβάλει το 3,75 % του μεριδίου συμμετοχής της στο εγγεγραμμένο κεφάλαιο της ΕΚΤ ως είχε έως την 31η Δεκεμβρίου 2013, βάσει της απόφασης ΕΚΤ/2013/20, μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στην τρίτη στήλη του πίνακα του άρθρου 1.
   2.   Όλες οι δυνάμει του παρόντος άρθρου μεταβιβάσεις πραγματοποιούνται σύμφωνα με την απόφαση ΕΚΤ/2013/29, της 29ης Αυγούστου 2013, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου (3).
   Άρθρο 3
   Έναρξη ισχύος και κατάργηση
   1.   Η παρούσα απόφαση αρχίζει να ισχύει την 1η Ιανουαρίου 2014.
   2.   Η απόφαση ΕΚΤ/2013/20 καταργείται από την 1η Ιανουαρίου 2014.
   3.   Κάθε αναφορά στην απόφαση ΕΚΤ/2013/20 θεωρείται ότι γίνεται στην παρούσα απόφαση.
   
      Φρανκφούρτη, 30 Αυγούστου 2013.
      
         
            Ο Πρόεδρος της ΕΚΤ
         
         Mario DRAGHI
         
      
   
   
      (1)  ΕΕ L 187 της 6.7.2013, σ. 25.
   
      (2)  Βλέπε σελίδα 53 της παρούσας Επίσημης Εφημερίδας.
   
      (3)  Βλέπε σελίδα 55 της παρούσας Επίσημης Εφημερίδας.